Document ID: /roh_data/filtered/swiss_laws_in_ROHinterleaved.jsonl.gz/30079

This text was translated from DE into Rumantsch Grischun.

Sofern nicht ein mit höherer Strafe bedrohtes Verbrechen oder Vergehen gemäss Strafgesetzbuch vorliegt, wird mit Geldstrafe bis zu 180 Tagessätzen bestraft, wer:a. durch unwahre oder unvollständige Angaben oder in anderer Weise von einem Kanton oder einer gemeinnützigen Institution für sich oder eine andere Person eine Leistung auf Grund dieses Gesetzes erwirkt, die ihm oder der anderen Person nicht zukommt;b. durch unwahre oder unvollständige Angaben oder in anderer Weise unrechtmässig einen Beitrag auf Grund dieses Gesetzes erwirkt;c. die Schweigepflicht verletzt oder bei der Durchführung dieses Gesetzes seine amtliche oder berufliche Stellung zum Nachteil Dritter oder zum eigenen Vorteil missbraucht;d. die ihm obliegende Meldepflicht (Art. 31 Abs. 1 ATSG) verletzt. Falls nicht ein Tatbestand gemäss Absatz 1 vorliegt, wird mit Busse bis zu 5000 Franken bestraft, wer:a. in Verletzung der Auskunftspflicht wissentlich unwahre Auskunft erteilt oder die Auskunft verweigert;b. sich einer von der zuständigen Stelle angeordneten Kontrolle widersetzt oder diese auf andere Weise verunmöglicht. Artikel 90 AHVG findet Anwendung. SR 311.0 Eingefügt durch Ziff. IV des BG vom 6. Okt. 2006, in Kraft seit 1. Jan. 2008  (AS 2007 5129; BBl 2005 4459). SR 830.1 SR 831.10

Uschenavant ch’i n’è betg avant maun in crim u in delict ch’è smanatschà cun in chasti pli sever tenor il Cudesch penal, vegn chastià cun in chasti pecuniar da fin 180 taxas per di, tgi che:a. obtegna – tras indicaziuns faussas u incumplettas u en autra moda – nungiustifitgadamain ina prestaziun d’in chantun u d’ina instituziun d’utilitad publica per sai u per in’autra persuna sin basa da questa lescha;b. obtegna – tras indicaziuns faussas u incumplettas u en autra moda – illegalmain ina contribuziun sin basa da questa lescha;c. violescha l’obligaziun da mantegnair il secret u surdovra, exequind questa lescha, sia posiziun uffiziala u professiunala per dischavantatg da terzas persunas u per ses agen avantatg;d. violescha sia obligaziun d’annunzia (art. 31 al. 1 LPGA). Sch’i n’è betg avant maun in causal tenor l’alinea 1, vegn chastià cun ina multa fin 5000 francs, tgi che:a. violescha l’obligaziun da dar infurmaziuns cun dar sapientivamain infurmàziuns nunvairas u cun refusar da dar infurmaziuns;b. s’oppona ad ina controlla ordinada dal post cumpetent u impedescha ina tala en autra moda. L’artitgel 90 LAVS è applitgabel. SR 311.0 Integrà tenor la cifra IV da la LF dals 6 d’oct. 2006, en vigur dapi il 1. da schan. 2008 (AS 2007 5129; BBl 2005 4459). SR 830.1 SR 831.10